अबोर की पहाड़ियाँ
अबोर की पहाड़ियाँ हिमालय पर्वत के अंश हैं जो असम की उत्तरी सीमा पर पश्चिम में सिओम नदी तथा पूर्व में डिबंग के बीच फैली हुई हैं। यहाँ पर अबोर (जिसका अर्थ आसमी भाषा में 'असभ्य' होता है) जाति निवास करती है। भूमि प्राय: घने जंगलों से ढकी है जिनके बीच से होकर नदियाँ बहती हैं। अबोर लोग दो समूहों में विभाजित किए जा सकते हैं- (१) पासीमेआँग, जो पश्चिम में मिरी पहाड़ियों तथा पूर्व में डिहंग नदी से घिरे हुए भागों में रहते हैं और (२) बोर अबोर, जो डिहंग तथा डिबंग के बीच में रहते हैं। अबोर नाटे कद के तथा पुष्ट होते हैं।